С оглед на грешките и пропуските, установени от Управляващия орган в процеса на проверка на **опростени процедури за услуги**, Съвместният технически секретариат изготви примерно тръжно досие.

Ползването на това тръжно досие **не е задължително**, но то ще бъде в помощ на бенефициентите при подготовката на тръжната документация.

В допълнение, от контрольорите на първо ниво, Управляващия орган и Одитния орган са установени следните пропуски при провеждането на опростени процедури от българските партньори (но приложими за всички партньори):

* Възлагане на договор на кандидат, който не отговаря на предварително заложените изисквания в тръжното досие

Такова нарушение в процедурата по оценка и възлагане на договора се счита за основание за налагане на финансова корекция. Бенефициентите следва да подхождат с особено голямо внимание към формулирането на критериите за подбор и възлагане и на останалите изисквания на етапа на подготовка на тръжната документация, както и към оценката на кандидатите в съответствие с тези изисквания и критерии.

* Изпращане на покана до фирма, която не съответства на предмета и целта на договора

В съответствие с Практическото ръководство при опростена процедура бенефициентите следва да използват Доклад от оценката на опростена процедура (PRAG annex a10b - Negotiation report for single tenders). Бенефициентите трябва да обосновават критериите, метода и средствата, използвани при подбора на потенциални участници. Тази информация е важна за проверката на съответствието на тръжните процедури с принципите за провеждане на обществени поръчки. Моля да имате предвид, че **предметът на дейност на фирмите следва да отговаря на същността на задачите, които ще се възложат за изпълнение, както и те следва да притежават необходимия капацитет да изпълнят тези задачи**.